Coach's+eye

=Kort=

Coach's Eye giver dig mulighed for at filme og efterfølgende analysere dine bevægelser. Afspil videoen i passende tempo, tegn og marker bevægelser, og optag det hele med en forklaring.
**Kategori**: Videoanalyse og præsentation **Fag**: Idræt **Platform**: iPad, iPhone, Android **Pris**: 27 kr

Hent i App Store Hent i Google Play =Præsentation= Volleybolden svæver i luften over dit hoved, du planter solidt begge fødder i jorden og gør klar til dit afsæt. Få øjeblikke efter hænger du med hovedet over netkanten, strækker armen og rammer bolden i perfekt timing, så bolden hamrer i gulvet og efterlader dine modstandere måbende på den anden side af nettet.

Ens egen præstation kan hurtigt synes perfekt for det indre øje. Men hvordan ser det egentlig ud i virkeligheden? Ved hjælp af app’en ”Coach’s Eye” kan man få syn for sagen og analysere egen præstation.

IT anvendes her som et redskab i idrætsundervisningen til at optimere og forbedre en idrætslig teknik. Tophastigheden kunne også være målt med et stopur, mens det straks er sværere at arbejde med korrektion af øvelsen, da ”billedet” af udførslen er svært at fastholde med det blotte øje, ligesom det er svært for eleven kropsligt at huske, hvordan hun/han satte af, og dermed at lave de kropslige korrektioner, der kan forbedre længden af springet.

App'en fungerer som en videooptager, og det er der som sådan ikke noget odiøst i. Du trykker bare på kamera-knappen i venstre hjørne og så er det bare at optage lækre badminton-clears, volley-server, dansetrin eller strakte saltoer.





Når du har optaget en sekvens kan du fra hovedmenuen vælge den film du gerne vil analysere. Tryk på videoen og vælg ”analyze”.

Nu kommer du til det som hele appen handler om, nemlig ”analysemaskinen”. Heri tilbyder appen en række smarte features til brug i analysen.



På play-knappen i nederste venstre hjørne kan du afspille filmen i normalt tempo. Ved at trykke på knappen ”slow” kan du afspille din film i langsom hastighed. I bunden af skærmen finder du et gult hjul. Ved at slide på det kan du se din film billede for billede. Herved får du virkelig mulighed for at se dine bevægelser ned til mindste detalje. Der er også mulighed for at zoome ved at føre to fingre fra hinanden.



I den ene side har du en værktøjslinje med forskellige tegneredskaber. Herved har du mulighed for at tegne streger, markere områder eller andet der kan være vigtigt at holde øje med. Ved at trykke en ekstra gang på det redskab du vil bruge, kan du ændre farven.



Øverst på skærmen har du en rød knap med en mikrofon. Ved at aktivere mikrofonen kan du lægge et kommentarspor på din video, samtidig med at du uafhængigt spoler frem og tilbage i din sekvens.

Hvis du gerne vil gemme din filmsekvens med streger, men uden lyd lader det til at du skal trykke på optag-knappen. Her optager du bare et sekund når du er færdig med at tegne, og så gemmer den



Ude i hovedmenuen er din analyserede sekvens nu dukket op. Læg mærke til forskellen på blå og rød farve. Blå er ”råfilm”, rød er analyseret film. Vil du dele din film trykker du på filmen og trykker share.

For at dele skal du have oprettet en gratis konto hos Coach’s Eye, men så kan du også dele til mail, facebook, dropbox, twitter og lign.

Coach’s Eye fås både til Apple- og Andoridbaserede enheder. Den koster 27 kr., og herudover er app’en installeret på alle PMC’s Ipads